City of Lover

**City of Lover** (tunnettu myös nimellä *Taylor Swift: City of Lover Concert*) oli yhdysvaltalaisen laulaja-lauluntekijä Taylor Swiftin  Pariisissa Ranskassa 9. syyskuuta 2019 pitämä konsertti, joka julkaistiin televisio-ohjelmana. Konsertilla markkinoitiin Swiftin elokuussa 2019 julkaistua albumia *[[Lover (albumi)|Lover]]*. 

Konsertti esitettiin Yhdysvalloissa ABC-kanavalla 17. toukokuuta 2020 ja julkaistiin tämän jälkeen Disney+- ja Hulu-suoratoistopalveluissa. Kappaleet on julkaistu myös livealbumina *[[Lover (Live from Paris)]]* (2020).

## Konsertti
*City of Lover* -konsertti pidettiin Pariisin Olympia-teatterissa 9. syyskuuta 2019. Sillä markkinoitiin Swiftin uusinta albumia *[[Lover (albumi)|Lover]]*, joka oli julkaistu elokuussa 2019. Konsertissa oli yleisöä 2 000 henkeä. Tapahtumaan ei oltu myyty pääsylippuja. Liput oli arvottu albumin ostaneiden fanien kesken. Konsertin nimi *City of Lover* (suom. rakastajan tai rakastetun kaupunki) tulee siitä, että Pariisia kutsutaan usein ”rakkauden kaupungiksi”. 

Konsertin ohjelmaan kuului yhteensä 16 kappaletta, joista puolet oli albumilta *Lover*. Kappaleet ”The Man”, ”Death by a Thousand Cuts” ja ”Cornelia Street” esitettiin ensimmäistä kertaa. Swift esitti osan kappaleista akustisesti soolona ja osan yhtyeensä kanssa. Uusien kappaleiden lisäksi ohjelmistossa oli suosittuja vanhempia kappaleita kuten ”Blank Space”, ”Shake It Off”, ja ”Love Story” ja ”Delicate”.

Konsertti jäi ainoaksi *Lover*-albumiin liittyväksi konsertiksi (lukuun ottamatta Swiftin festivaaliesiintymisiä vuonna 2019). Vuodelle 2020 suunniteltu kiertue *Loverfest* jouduttiin perumaan koronapandemian takia.

## Televisio-ohjelma

Konsertti esitettiin Yhdysvalloissa ABC-televisiokanavalla 17. toukokuuta 2020 nimellä *City of Lover*. Ohjelma julkaistiin tämän jälkeen Disney+- ja Hulu-suoratoistopalveluissa. Ohjelman kesto oli 42 minuuttia. Ohjelmassa oli mukana konsertin kappalelistasta vain *Lover*-albumin kappaleet. Tämä saattoi johtua Swiftin ja hänen entisen levy-yhtiönsä välisistä kiistoista. Swift sanoi marraskuussa 2019, että levy-yhtiö ei antanut hänen esittää vanhoja kappaleitaan televisiossa ennen kuin sopimuksen vaatima aika uusien versioiden tekemiseen oli umpeutunut.

## Livealbumi

Televisio-ohjelman kappaleet julkaistiin livealbumina Soundcloud-palvelussa nimellä *[[Lover (Live from Paris)]]*. Kappaleet lisättiin muihin suoratoistopalveluihin promosingleinä. Livealbumi julkaistiin LP:nä ystävänpäivänä 14. helmikuuta 2023.

## Kappalelista
### Konsertti
# ”Me!”
# ”Blank Space”
# ”I Knew You Were Trouble”
# ”The Archer” 
# ”Love Story”
# ”Delicate”
# ”Death by a Thousand Cuts” (akustisella kitaralla)
# ”Cornelia Street” (akustisella kitaralla)
# ”The Man” (akustisella kitaralla)
# ”All Too Well”
# ”Red” (lyhennetty, pianolla)
# ”Daylight” (pianolla)
# ”Style"
# ”You Need to Calm Down” 
# ”Lover”
# ”Shake It Off”

### Videojulkaisu
# ”Me!”
# ”The Archer” 
# ”Death by a Thousand Cuts” (akustisella kitaralla)
# ”Cornelia Street” (akustisella kitaralla)
# ”The Man” (akustisella kitaralla)
# ”Daylight” (pianolla)
# ”You Need to Calm Down” 
# ”Lover”

## Katso myös
* Lover
* Lover (Live from Paris)

## Lähteet

## Aiheesta muualla
*